     ที่ต้องจั่วหัวว่าบรรยากาศแบบมีสไตล์....เพราะเป็นแบบนั่นจริงๆ
เพราะร้านเป็นแบบเปิดโล่ง  นึกถึงร้านก๋วยเตี๋ยวริมทาง  เป็นโต๊ะไม้   แต่ขายอาหารแนวญี่ปุ่น....ในราคาย่อมเยาว์

      คงเป็นเพราะต้องการเจาะกลุ่มตลาดนักศึกษา   เพราะร้านนี้อยู่ข้าง ม.บูรพาเลย  แหล่งหอพัก  ของกินเพียบบบ  ถ้าต้องการกินบรรยากาศ  ร้านนี้คงเหมาะ

      จริงๆก่อนหน้าได้อ่านรีวิวของร้านนี้มาบ้างแล้วล่ะ  ไม่ได้หวังว่ามาทานแล้วจะประทับใจกลับไปหรอก  

       เพราะกับราคาเท่านี้  เราก็เข้าใจ  ว่าจะให้เริ่ดเลอเพอร์เฟค  เทียบเท่ากับร้านดังในห้างคงจะไม่ได้  

       ช่วงเวลาที่มดแดงมาถึงร้าน  เวลาประมาณ 4-5 โมงเย็นพอดี  จริงๆตั้งใจไปอีกร้าน  แต่ดันเป็นวันหยุดของร้านนั้น เลยอด  จึงเลี้ยวมาร้านนี้

เมนูภายในร้าน  มีให้เลือกพอประมาณ  ส่วนใหญ่เป็นเมนูข้าวเกือบทั้งหมด  กับของทานเล่นง่ายๆอีกนิดหน่อย

ไม่มีพวกซูชิ  หรือ  ราเมงใดๆทั้งสิ้น  เมนูที่มดแดงสั่งไปก็จะมี

- กุ้งทอดไส้ชีส   รสชาติโอเคใช่ได้  ได้มาตรฐาน  ชอบซอสที่ให้มา  เป็นวาซาบิซอส  กับ  ซอสส้มล่ะมั่ง  จานนี้ 40.-  ระดับความอร่อย คงให้ 3 ดาว

- ข้าวหน้าหมูซอสญี่ปุ่น  จานนี้ไม่ได้ชิม  แต่เค้าบอกว่า  หวานมากก  แถมเจอเส้นผมอีกต่างหาก  ราคา 40.- อีกเช่นกัน  จานนี้ไม่ให้ดาว  ไม่ผ่านอ่ะ

- ข้าวยำไก่ย่างเทอริยากิ   รสชาติน้ำยำไม่ถึงกับจัดมาก  แต่คงดีกว่าจานก่อนหน้า  เพราะไก่ย่างเทอริยากิก็หวานเช่นกัน  มันหวานไปน่ะ  เคยกินทีอื่น ก็ไม่หวานขนาด  ขนาดมีน้ำยำก็ยังไม่สามารถกลบรสลงได้  จานนี้ ทานไม่หมด  ราคา 40.- บาทเช่นกัน

- สั่งน้ำไป 3 แก้ว แก้วล่ะ 10 บาท  มีชามะนาว กับ เก๊กฮวย

       ส่วนเมนูอาหารทั้ง 2 จานที่กล่าวมาข้างต้น  ใช้ข้าวไทยน่ะค่ะ  ไม่ใช่ข้าวญี่ปุ่น  ก็สมเหตุสมผลกับราคา  

       แต่ที่ไม่ค่อยโอเท่าไหร่  คือ เรื่องความสะอาด  เส้นผมที่เจอในข้าว  บวกกับ  ดันได้ไปเข้าห้องน้ำที่ร้าน  ซึ่งอยู่ด้านในและได้ผ่านครัวต่างๆที่เค้าทำอาหารให้เรา     
       อืมม....พูดตรงๆคือ ไม่สะอาดเท่าไหร่  ลูกน้องภายในร้านก็ไม่ใช่คนไทย สักคน  ดูก็ไม่สะอาดอีกนั่นและ  คงครั้งเดียวที่ไปชิม  ที่อยู่ได้เพราะใกล้มหาลัยหรอกน่ะ  เด็กๆเค้าคงไม่เรื่องมาก  แต่มดแดงไม่แนะนำก็แล้วกัน  ไม่ได้อยากว่าให้เค้าเสียหาย  แต่ถ้าปรับปรุง  พัฒนาหน่อยก็จะดีกว่านี้   ใครอยากรู้ว่าเป็นยังไง  คงต้องลองไปดู